Fitch
భారత్‌ జిడిపి వృద్ధి చైనా కంటే మెరుగే!
చెన్నై, నవంబరు 25: పెద్దనోట్ల రద్దుతో భారత్‌ ఆర్ధ్థికవ్యవస్థ దెబ్బతినప్పటికీ చైనా ఆర్థిక వ్యవస్థతో పోలిస్తే మెరుగ్గా ఉందని నిపుణులు వాదన. భారత్‌ స్థూల దేశీయోత్పత్తిలో ఏడుశాతం వాటాకు సమా నంగా ప్రస్తుతం నోట్లరద్దువల్లకరెన్సీ స్తంభించిందని నిపుణులు అధికారికంగా కూడా వెల్లడించిన సంగతి తెలిసిందే. అయితే ఈ వృద్ధి మందగమనం చైనా ఆ్థ్ధక వృద్ధితో పోలిస్తే భారత్‌ జిడిపి మెరుగ్గానే ఉంద ని ఫిట్జ్‌ రేటింగ్స్‌ అంతర్జాతీయసంస్థ విశ్లేషించింది. సంస్థ ఇటీవలే విడుదలచేసిన ఆర్థికనివేదికలో భార త్‌ జిడిపి వృద్ధిరేటు మధ్యకాలికంగా చైనా వృద్ధి రేటును అధిగమిస్తుందని ంచనా వేసింది. 2018 ఆర్థికసంవత్సరం నాటికి భారత్‌ వృద్ధిరేటు మరింత ముందుకు వెళుతుందని, ఆర్థికరంగపరంగా అనేక సంస్కరణలు అమలు కారణంగా జిడిపి వృద్ధి సాధి స్తుందని అంచనావేసింది. గడచిన ఏడాదికాలంలో మౌలికవనరులరంగలో వ్యయంపెరగడం, ద్రవ్య వినిమయశక్తిపెరగడం, నగదును అందుబాటులోనికి తీసుకురావడం, రుణపరపతి వెసులుబాట్లు వంటివి మంచి ఊతం ఇచ్చినట్లు తెలుస్తోంది. అదే చైనాలో ఆర్థికవృద్ధికి సరళీకృత విధానాలు మరింతభారంగా మారుతున్నాయని ఫిట్స్‌ ఆసియా రేటింగ్స్‌ డైరెక్టర్‌ థామస్‌ రూక్‌మాకర్‌ వెల్లడించారు. 2017లో చైనా వాస్తవ జిడిపి వృద్ధిరేటు 6.4శాతంగా ఉంది. లక్ష్యం మాత్రం 6.7శాతంగా ఉన్నట్లు అంచనా.
 
ఇటీవలి స్థూల ఆర్థికవ్యవస్థలో ఆంక్షలు పెరగడం, హౌసింగ్‌ మార్కెట్‌ లక్ష్యంగా ఈ ఆంక్షలు కొనసాగు తుండంతో జిడిపి వృద్ధికి ఆటంకం కలుగుతున్నట్లు అంచనావేసింది. అక్టోబరులో ఫిట్జ్‌ అంచనాలు భారత్‌పై 7.4శాతంగా ఉన్నాయి. 2018-19 నాటి కి ఫిట్జ్‌రేటింగ్‌ అంచనాలు భారత్‌ జిడిపి వృద్ధిరేటు 8శాతంగా ఉంటుందని అంచనా వేసింది. ఇక నోట్లరద్దు ప్రభావం వల్ల కొంతమేర స్వల్పకాలికంగా ప్రతికూలంగా ఉంటుందని, ఎంతకాలం ఈ నగదు సమస్య కొనసాగుతుందన్న అంశంపైనే ఆర్ధికవృద్ధి ఆధారపడి ఉంటుందని అంచనావేసింది. ఈ త్రైమా సికంలో ఆర్థికవృద్ధి గణనీయంగా తగ్గుతుందని, మొత్తం ఆర్థిక సంవత్సరానికి మాత్రం కొంత మెరుగుపడుతుందని, మొత్తంగాచూస్తే స్వల్పంగా మాత్రమే ఆర్థికవృద్ధి క్షీణత నమోదవుతుందని థామస్‌ రూక్‌మాకర్‌ వెల్లడించారు.
 
జిడిపివృద్ధిపై నోట్లరద్దు ప్రభావం ఉందనడానికి అనేక అంశాలు ఇమిడి ఉన్నాయని విభిన్నరకాలుగా ఆర్ధికవేత్తలు విశ్లేషిస్తున్నట్లు ఫిట్జ్‌రేటింగ్స్‌ వెల్లడించింది. సానుకూల ప్రభావాలపరంగా చూస్తే ఆర్థిక సమ తుల్యతను పెంచుతుందని, ఆర్‌బిఐనుంచి ప్రభు త్వానికి మరింతగా నిధులు బదలాయించేందుకు వెసులుబాటు కలుగుతుందని ప్రకటించారు. కరె న్సీ ఉత్పత్తి, ప్రస్తుత కరెన్సీముఖ విలువల్లో తేడా ను ప్రభుత్వానికి లాభంగా అప్పగించే అవకాశం ఉంది. ప్రభుత్వానికి సీనరేజి ఛార్జీలకింద అందే అవకాశం ఉంటుంది. ఇక తక్షణ విధివిధానాలకు సంబంధించి నగదు సంక్షోభం తాత్కాలికంగా కొన సాగుతుందని అయితే ప్రభుత్వం తీసుకునే చర్య లు, అమలుచేసే కార్యాచరణ ఆధారంగా ఈ నగదు సంక్షోభం పరిష్కారం అవుతుందని ఫిట్జ్‌రూక్‌మాకర్‌ వెల్లడించారు. అయితే ప్రభుత్వం చేపట్టే తదుపరి చర్యలు ప్రభుత్వానికి రాబడులు పెంచుతాయని, ఆర్థిక వ్యవస్థను మరింత శక్తివంతం చేయగలవని ఫిట్జ్‌ విశ్లేషించింది.